ועדת הכספים, כנסת 25, פרוטוקול מספר 281, 2023-12-26 00:00

משה גפני: הצעת תקנות השקעות משותפות בנאמנות (עסקאות באשראי ופדיון יחידות באשראי), התשפ"ד-2023, מי מציג את התקנות?     

תמר בנתורה: וגם תקנות השקעות משותפות בנאמנות (אופציות, חוזים עתידיים ומכירות בחסר)

רוני בקמן: תודה רבה, היושב-ראש, שפינית את הזמן לעסוק בתיקוני התקנות בחוק השקעות משותפות בנאמנות

רוני בקמן:  בתקופה האחרונה הטרידו אותנו הרבה בעקבות המלחמה

רוני בקמן:       אני אציין שהתיקון נוגע בסוג מסוים של קרנות נאמנות, שהן קרנות מחקות, כלומר: קרנות שעוקבות אחרי נכס בסיס מסוים, כמו: מדד תל אביב 35, מדד תל אביב 125, והן מחקות את התשואה שנובעת מאותו מדד

רוני בקמן:  תקנות מחקות הן קרנות פסיביות במובן הזה שהן מתחייבות בפני המשקיע לעקוב באופן פסיבי אחרי המדד, שמשמש כנכס המעקב

רוני בקמן:  חשוב להדגיש, שההוראות שהרשות נתנה בנוגע לניהול של הקרנות האלה וחלות על הקרנות האלה, לא ניתן להגדיל את הסיכון שנובע מנכס למעקב של הקרן המחקה, בין השאר מנהל הקרן למשל חייב לעבוד במתאם גבוה עם נכס המעקב

רוני בקמן:       קרנות מחקות כמובן נבדלות מהקרנות האקטיביות, שביניהן מנהל הקרן משקיע את כספי המשקיעים בהתאם למדיניות ההשקעה של הקרן, אבל לפי שיקול דעתו, כאשר המטרה היא כמובן להשיא תשואה גבוהה יותר

רוני בקמן:       שני תיקוני התקנות שבפנינו נוגעים למגבלות, שהן רלוונטיים לאותן תקנות אקטיביות, ובאמת נועדו להגביל את הסיכון באותן קרנות אקטיביות בנוגע לפעילות באופציות ובנגזרים, וכך להגן על המשקיעים

רוני בקמן:  יחד עם זאת, הן חלות גם על הקרנות המחקות, הקרנות הפסיביות, וזה התיקון שאנחנו באים להביא ולתקן, שאותן מגבלות שלא רלוונטיות לקרנות המחקות, הקרנות הפסיביות, לא יחולו עליהן

רוני בקמן:       יש לנו שתי תקנות רלוונטיות – שאני תיכף אקריא אותן, אני רק אציג באופן כללי: תקנה 7 לתקנות השקעות משותפות בנאמנות (אופציות, חוזים עתידיים ומכירות בחסר), קובעת הגבלה על שיעור הבטוחות הנדרשות בגין פעילות בנגזרים בקרן

רוני בקמן:  זאת מגבלה שהמטרה שלה היא לא להגביל את כמות שווי הבטוחות, אלא לצמצם את הפעילות בהתאם להסתמכות על שווי הבטוחות, שהבורסה עצמה דורשת על פעילות זו

רוני בקמן:       תקנה 3 לתקנות השקעות משותפות בנאמנות (עסקאות באשראי ופדיון יחידות באשראי) קובעת את מגבלות מינוף האשראי המותר בקרן

רוני בקמן:  זה כולל את סך כול הבטוחות הנדרשות על ידי הבורסה בשל פעילות בנגזרים

רוני בקמן:       מנהלי קרנות מחקות פסיביות לעתים עושים שימוש בחוזים עתידיים, שהם מוצרים מסחריים, או בחוזים סינתטיים, כך שהמגבלות שתוארו בעניין בטוחות ואשראי חלות עליהם

רוני בקמן:  השימוש הזה נעשה כחלק מטכניקת התכסות

רוני בקמן:  היא משמשת אך ורק על מנת להיחשף לנכס המעקב ולעליות ולירידות שלו, כפי שהם מחויבים

רוני בקמן:  כלומר, למרות שהשימוש במכשירים האלה בקרנות מחקות נועד לצורכי מעקב אחר נכס המעקב, ולא יוצר סיכון משמעותי מעבר לכך למשקיעים, שהוא סיכון שאסור כפי שציינתי, הוא מוגבל על ידי התקנות, שנועדו להגביל פעילות במכשירים אלה בקרנות האקטיביות

רוני בקמן:       כאן נעוץ הקושי

רוני בקמן:  הקושי קיים בכל עת, אבל הוא מאוד מתגבר בשעה שהשווקים תנודתיים

רוני בקמן:  הדבר הזה קרה בתקופת הקורונה, כשהבורסה בישראל - - -     

משה גפני: מתי הכנתם את התקנות האלה? 

רוני בקמן: בתקופת הקורונה הדבר הראשון שקרה זה שהוצאנו הוראה זמנית מתוקף סמכותנו לפי חוק השקעות משותפות בנאמנות מכוח סעיף 65א

רוני בקמן:  ההוראה הזמנית הזאת היתה לתקופה של שנה וחצי

רוני בקמן:  מליאת הרשות אישרה אותה לשנה נוספת, ותוקפה פג בחודש יוני 2023

רוני בקמן:  במקביל, הרשות קידמה את התקנות הקבועות האלו שמובאות בפני הוועדה, אבל התקנות פגו ביוני, לא הספקנו להגיע לצערנו

רוני בקמן:  למרות שעשינו הרבה מאוד מאמצים וקידמנו את התקנות האלה, לא הצלחנו להגיע לפני שהן פגו ביוני

ינון אזולאי: לולא המלחמה, גם הייתם מביאים עכשיו את התקנות האלה?     

רוני בקמן: בכל מקרה התקנות האלה קודמו במקביל

ינון אזולאי: אבל כל פעם אתם עושים את זה כהוראת שעה

רוני בקמן: לא, הכוונה כאן היא לא לעשות את זה כהוראת שעה, אלא כהוראה קבועה

ינון אזולאי: אני מבין שהכוונה כאן עכשיו לא לעשות – אולי זה מה שהיושב-ראש שואל, הרי גם בתקופת הקורונה, אחר כך הבאתם אותן, ואחר כך עוד פעם הארכתם אותן

רוני בקמן: הן לא הובאו בפני הוועדה, הן נקבעו כהוראות זמניות על ידי רשות ניירות ערך

ינון אזולאי: הבנתי, אבל למה הבאתם אותן אז, אחרי שראיתם תקופה שהיתה הקורונה?     

משה גפני: מה קרה עכשיו שאתם מביאים את זה?     

ינון אזולאי: ומה קרה בין התקופה שלא הארכתם אותן לתקופה הזאת, האם היה משהו חריג בנושא הזה?     

רוני בקמן: התקנות האלה נכונות בכל עת, אבל ברור שהקושי מתגלה יותר ויותר בתקופות של תנודתיות בשוק

רוני בקמן:  זה קרה בתקופת הקורונה, וזה קורה עכשיו בתקופת המלחמה, כלומר: הבורסה בעקבות המלחמה העלתה את הבטוחות עבור אופציות, מה שהביא חלק מהקרנות המחקות להפרה של התקנות

רוני בקמן:  כלומר, הם נמצאים בהפרה

רוני בקמן:  החשש שלנו גם שהמצב הזה עלול לקרות שוב ואפילו להחמיר, שיותר ויותר קרנות מחקות יגיעו להפרה של התקנות בשל התנודתיות של השוק

רוני בקמן:  בכל מקרה אני אגיד, שאנחנו קבענו את ההוראה הזמנית מכוח סעיף 65א כהוראה זמנית כדי לראות, האם יש כאן איזושהי השפעה שלילית

ינון אזולאי: אני מבין, אני קראתי גם את דברי ההסבר

ינון אזולאי:  אני מדבר על תקופה יחסית ארוכה של שלוש שנים או ארבע שנים - -     

רוני בקמן: שנתיים וחצי

ינון אזולאי: - - בסדר, של הוראות זמניות

ינון אזולאי:  האם לא היה נכון להביא את זה אז? מה קרה בתקופה הזאת עכשיו, האם ראיתם משהו חריג שקורה?     

משה גפני: אני רק אוסיף, אותנו מעניין למה אתם מביאים את התקנות האלה – האם קרה משהו? זה מה שחבר הכנסת ינון אזולאי שואל, האם קרה משהו במצב הביניים?     

רוני בקמן: לא קרה שום דבר במצב הביניים, כלומר: ברגע שהוראות הרשות מכוח 65א לחוק היו בתוקף, אנחנו בחנו את המצב בשוק – האם יש השפעה? האם יש איזושהי השפעה על הסיכון? האם הוא גדל? גילינו שזה לא גדל, שאין הגדלה של הסיכון, ואז מליאת הרשות החליטה כן להמשיך לקדם את התקנות, את ההוראה הזמנית הזאת כתקנות קבע, כפי שהן מובאות כאן

רוני בקמן:       אולי לא הבנתי את השאלה, אבל אני אגיד שכן, הקרנות כרגע היו בהפרה בעקבות המלחמה

רוני בקמן:  כלומר, זה משהו שלא קורה כל הזמן, אבל זה בהחלט קורה עכשיו

אורית שרייבר: הוראות זמניות זה כלי שיש לרשות ניירות ערך

אורית שרייבר:  הוא כלי מאוד מצומצם

אורית שרייבר:  יש לנו אפשרות לקבוע הוראה זמנית למשך שנה וחצי ולהאריך אותה אחר כך לשנה אחת נוספת

ינון אזולאי: בלבד

אורית שרייבר: בלבד

אורית שרייבר:  ברגע שהתקופה הזאת תמה, אין לנו דרך לשחזר את זה עוד פעם, ואנחנו חייבים לבוא בפני הוועדה

אורית שרייבר:       אנחנו התחלנו לקדם את התקנות האלה עוד בתחילת שנת 2022

אורית שרייבר:  פרסמנו להערות ציבור, עברנו את כל התהליך

ינון אזולאי: שזה בגלל מה שראיתם בקורונה?     

אורית שרייבר: נכון, בגלל מה שראינו בקורונה, ואחרי שההוראה הזמנית – ראינו שזה מתפקד כמו שצריך, וכמו שרוני הציגה היטב, לא גדל הסיכון לשוק, ולכן התחלנו לפעול כדי להביא את התקנות האלה כתקנות קבע, לא הוראות זמניות, לא אי אכיפה; לקבוע את זה בתקנות זה הדבר הנכון מבחינה משפטית ומבחינת השווקים

אורית שרייבר:  המגבלה הזאת היא לא נכונה ולא רלוונטית בנוגע לקרנות מחקות, לסוג הספציפי הזה של קרנות נאמנות

אורית שרייבר:       אבל המציאות היא המציאות, ובסופו של דבר לא הגענו עד לוועדה ולא הצלחנו להשלים את התהליך עד לכדי תקנות מחייבות

אורית שרייבר:  וברגע שהמלחמה פרצה, ראינו בשוק שיש קרנות שמגיעות להפרה

אורית שרייבר:  זו לא הפרה שאנחנו רוצים או צריכים לאכוף אותה, כי אנחנו יודעים שהיא לא נכונה

ינון אזולאי: למה הן הגיעו להפרה?     

אורית שרייבר: הן עברו את המגבלה של ה-20% של הבטוחות משווי נכסי הקרן, כי הבטוחות נגזרות מתוך איזושהי משוואה שיש לבורסה

אורית שרייבר:  ברגע שהשוק תנודתי, הסכומים עולים ובאופן אוטומטי, זה נעשה באופן אוטומטי, זה לא שהן הגדילו את הסיכון או משהו כזה, לכן גם אפשר לראות שזה היה במשברים אחרים, וזה נכון גם למשבר הנוכחי

אורית שרייבר:  לכן האצנו את התהליך ובשיתוף פעולה, גם של משרד האוצר, משרד המשפטים, כל הגורמים בדרך, וגם הוועדה שהסכימה להביא את הנושא לדיון, צריך להעביר את זה עכשיו, כדי שלא עוד מנהלי קרנות יהיו בהפרה, זה פשוט לא נכון

משה גפני: אוקי

ינון אזולאי: הם היו בהפרה, אז היו בהפרה, מה זה גורם להם ההפרה?     

משה גפני: זה רק מכאן ואילך

ינון אזולאי: אני שואל האם יש איזושהי סנקציה על הפרה?     

אורית שרייבר: נכון, הפרה כזאת זאת הפרת עיצום כספי

אורית שרייבר:  ההפרות האלה נכללות בחלק ב' לתוספת הראשונה בחוק השקעות משותפות בנאמנות

אורית שרייבר:  הרשות לא אכפה הפרות כאלה

ינון אזולאי: היא לא אכפה

ינון אזולאי:  ההפרה נוצרה כי לא היתה גם ההוראה הזמנית שלכם?      

אורית שרייבר: נכון

ינון אזולאי: סליחה שאני שואל, מה הם אשמים?     

אורית שרייבר: לכן אנחנו לא אוכפים

ינון אזולאי: אבל זאת איזושהי נקודה שחורה עבורם, שהם היו בהפרה

ינון אזולאי:  אני אקח את זה למקום אחר – בבנק, אם אדם נמצא בחריגה, יש לו נקודה שחורה שהוא בחריגה, תקופה מסוימת יש לו נקודה שחורה

ינון אזולאי:  השאלה, האם אצל אותם משקיעים זאת לא איזושהי נקודה חריגה והם נמצאים כביכול בהפרה

אורית שרייבר: למשקיעים זה בכלל לא רלוונטי, וגם המנהלים לא רואים את זה כנקודה שחורה

ינון אזולאי: אתם מסתכלים עליהם כדף נקי? במיוחד שלא אכפתם את זה, בגלל שזה היה במקום ביניים

אורית שרייבר: נכון, אבל כן האצנו את התהליך כדי להביא את זה לידי גמר

רוני בקמן: צריך לזכור, זה לא רלוונטי לקרנות המחקות

רוני בקמן:  לאכוף את זה עליהן זה יהיה לא נכון, כי זאת לא הגבלה רלוונטית לפעילות שלהם

משה גפני: אוקי, שאלות? אפשר להקריא את התקנות?     

רוני בקמן: כן:     

רוני בקמן: 	זה הסט הראשון

משה גפני: מי בעד אישור התקנות, כפי שהוקראו על ידי היועצת המשפטית? מי נגד? מי נמנע?         

משה גפני: אושרו

משה גפני: התקנות אושרו

משה גפני:       תעברי לתקנה השנייה

תמר בנתורה: כאן בסעיף ההסמכה את תכניסי את התיקונים?     

רוני בקמן: נכון, היה לנו איזשהו תיקון טעות סופר בסעיף ההסמכה, אז אני אקריא את התיקון המתוקן:     

משה גפני: את מוחקת את הסעיפים שרשומים אצלנו?     

נ רוני בקמן: נכון, זה יהיה כפי שהיא הקריאה

משה גפני: תודה רבה

משה גפני:       מי בעד אישור התקנות? מי נגד? מי נמנע?     

משה גפני: אושרו

משה גפני: התקנות אושרו

משה גפני:  אני מודה לכם, שיהיה לכם בהצלחה

משה גפני:       הפסקה עד השעה 12:00, אז אנחנו דנים על אילת